שיחה:אורנית רז

message: חוקר מקבל ערך מדרגת פרופסור מן המניין. עם כל הכבוד לה שעשתה פוסט דוקטורט ב-MIT, היא לא קיבלה משרת מרצה זוטר. היא עברה מהאקדמיה למשרה ניהולית כל שהיא ולא ברור איזו השפעה הייתה לה על אותו ארגון ועל החברה.   עִדּוֹ - שיחה 18:02, 6 במאי 2011 (IDT)
replies: text: מעיון בכתבות וראיונות איתה (חפש בגוגל) עושה רושם שהיא מובילה סוג של מנהיגות בתחום הסביבה והמזון האורגני. ואגב, כותב הערך ציין שהיא מתגוררת בקיבות ניר עציון, אך באחת הכתבות עליה מצוין שהיא מתגוררת בכרם מהר"ל. האם כותב הערך יכול להחכים אותנו בפרט הזה. גרש 18:19, 6 במאי 2011 (IDT)
מספר פרטים להבהרה והרחבה:
ד"ר רז מתגוררת בניר עציון השייך לקיבוץ הדתי. היא הרפרנטית המובילה בתחום החקלאות והמזון האורגני בישראל - כגוף יציג בוועדת הכלכלה. כמו כן, היא הצליחה להביא לכתיבת תקנות החוק האורגני וביצוען. זהו חוק המשנה את פני התקינה הצרכנית בישראל כיוון שהתקינה האורגנית כפופה כיום ללשון החוק. חוק זה משמש כנקודת ייחוס לחוקים צרכניים נוספים שעומדים על סדר היום בתחום המזון הרגיל.
ד"ר רז היא חברה בדירקטוריון אגריאור ומשמשת יו"ר וועדת התקנים האורגניים בישראל. 
חיפושי גוגל משקפים רק חלק מן הכתבות אודות פועלה, אך היא מופיעה בתדירות רבה בעיתונים מגזריים כגון "הקיבוץ", "קו למושב", "יבולי שיא" ו"משוב".
לפי מיטב זכרוני היא אף הופיעה בכתבה הנקראת "שישבת עם ד"ר אורנית רז" במוסף "ממון" בעיתון "ידיעות אחרונות" (בסוף השבוע) לפני מספר שבועות.

text: מקריאת הערך, לדעתי היא עוברת את רף החשיבות. גרש 19:02, 6 במאי 2011 (IDT)
חשיבותה נובעת מתפקידה כמנכ"ל הארגון לחקלאות אורגנית. --א 158 19:32, 6 במאי 2011 (IDT)

text: מסכים לחשיבות הערך לאור הנימוקים והמידע שמפורט בדף הערך. ALC • ג' באייר ה'תשע"א • 03:46, 7 במאי 2011 (IDT)
replies: text: :שתי הערות: ראשית, לכל אלו שהביעו תמיכה בחשיבות, כדאי להדגיש שלפחות עד עתה הייתה אמנם תמיכה בחשיבות, אבל נימוק של ממש שיבהיר חשיבות לא היה. שנית, אמנם לא מדובר במדיניות רשמית, אבל במספר דיונים והצבעות שנערכו בעבר הסתמנה הכרה בכך שמנכ"לות של ארגון, כשלעצמה, לא מקנה למנכ"ל אוטומטית זכאות לערך. פעמים רבות מנכ"ל הוא שכיר שתפקידו ליישם את מדיניות הנהלת החברה. כמובן שישנם יוצאים מן הכלל, אבל קשה לראות איך מנכ"לית של ארגון קטן ודי שולי היא היוצאת מן הכלל. Lostam - שיחה 02:20, 8 במאי 2011 (IDT)
replies: text: ::מן הערך עולה רושם שלא מדובר במנכ"לית של חברה מסחרית או ציבורית רגילה אלא בסוג של "פעילה סביבתית" (יו"ר ועדת התקנים האורגניים בישראל ופעילה מול ועדת הכנסת בקביעת תקנים למזון אורגני). גרש - שיחה 02:31, 8 במאי 2011 (IDT)
replies: text: :::נו, ו...? לא ברור בכלל מהו הגוף שנקרא "ועדת התקנים האורגניים בישראל", והאם הוא עצמו עובר בכלל את רף החשיבות האנציקלופדית. והעובדה שמישהי פעילה בנושא מסוים מול ועדה של הכנסת בוודאי שאינה יכולה להוות נימוק לחשיבות אנציקלופדית. Lostam - שיחה 02:37, 8 במאי 2011 (IDT)
replies: text: ::::בדבריי האחרונים לא באתי להכריע בדבר החשיבות (למרות שבהצבעת חשיבות נראה לי שהייתי תומך), אלא השבתי לדבריך לעניין המנכ"לות וציינתי שאין זו מנכ"לות רגילה מן הסוג המוכר. גרש - שיחה 02:40, 8 במאי 2011 (IDT)
כצרכנית מזון אורגני נלהבת, ברצוני לחזק את התומכים בחשיבותו של הערך. ארגון החקלאות האורגנית בישראל קיבל דחיפה והכרה מהיום בו אורנית עומדת בראשו. המודעות עלתה, יש גידול עצום בצרכנים ואיכות המזון והפיקוח קפצו מדרגה. אם זה לא שווה ערך, אז מה כן ??

text: וברצוני להזכיר שהקהילה אינה מתרשמת לחיוב מכל מיני אורחים לרגע שבאים להלל ולשבח מושאי ערכים פרסומיים, אלא דווקא להיפך. קוריצה • לול התרנגולות • אהמ • המורשת העולמית. פשוט עולמית! 17:28, 8 במאי 2011 (IDT)
ואני חשבתי שהקהילה נוהגת לקבל אורחים לרגע בחיוך וירטואלי רחב ובברכות מקרב לב, ומזמינה אותם בידידות להרשם ולהפוך לחברים של קבע - גם אם הביעו בעניין זה או אחר דעה שאינני מסכים איתה.--א 158 - שיחה 21:15, 8 במאי 2011 (IDT)

text: אתה צודק, אבל לא מומלץ שאורחים יחוו את דעתם (להבדיל מציון עובדות בליווי מקורות) בדיוני חשיבות, משום שבאופן טבעי זה עושה רושם שהם בעלי עניין בערך. נרו יאיר • שיחה • ו' באייר ה'תשע"א • 00:19, 10 במאי 2011 (IDT)
היה עדיף, אם במקום להאדיר את שמה, הייתה פותחת את דרכה בוויקיפדיה דווקא ביצירת ערך אודות מריו לוי, מייסד החקלאות האורגנית בישראל. לדעתי, לגבי הערך אודותיה. חשיבות גבולית ביותר.אודי - שיחה 08:31, 9 במאי 2011 (IDT)

text: אני חושבת שמעבר לכל הדברים שנכתבו, מדובר במנהלת שמובילה מהפך חשוב בתחום הצרכני שיש לו ביטוי מיידי באספקטים סביבתיים של מדינת ישראל- הפחתת השימוש בחומרי הדברה מסוכנים, מניעת זהום מי תהום ועוד. ד"ר רז מציגה יכולות מרשימות  לסחוף עמה אחריה גופים גדולים במשק כדוגמת קו-אופ ("עדן טבע"), תנובה ("הרדוף"), מעברות ("אדמה") וגופים בעלי אינטרסים  שונים ותיעולם  לטובת הצרכן והסביבה. אם זה לא חשוב מה באמת חשוב?
replies: text: :בתגובה לדברי אודי - לכל מי שמכיר את התחום, אפילו טיפ-טיפה, ברור כשמש שמריו לוי ראוי לערך. אני חושש שמא הטענות העולות כאן, וחוזרות ועולות, נגד חשיבותו של הערך הנוכחי, הן-הן שגורמות לאלמוניות שלנו להקדיש את זמנן למגננה במקום לכתיבת הערך מריו לוי. --א 158 - שיחה 16:22, 9 במאי 2011 (IDT)
replies: text: ::אם זה נכון אז היא עושה טעות, משום שדווקא כתיבת הערך יכולה אולי לחזק את חשיבותו. נרו יאיר • שיחה • ו' באייר ה'תשע"א • 00:20, 10 במאי 2011 (IDT)
replies: text: :::יש כאן אולי איזה בלבול. מריו לוי לא קשור לדיון שמתקיים כאן. בסך הכל נתתי דוגמא לערך שחסר בוויקיפדיה בנושא של דמויות מפתח בנושא החקלאות האורגנית בישראל ואמרתי, שאם כבר רוצים לקדם את הנושא הזה בוויקיפדיה הישראלית, עדיף היה לכתוב אודותיו ערך ולא אודות גברת רז. לצערנו, זו לא דרכה של וויקיפדיה והערכים בה לא נכתבים על פי סדר החשיבות אלא על פי רצונם של מי שכותב אותם. הדיון הוא אודות אורנית רז ולא אודות מריו לוי.אודי - שיחה 11:58, 10 במאי 2011 (IDT)
replies: text: ::::אני, לכל הפחות, לא התבלבלתי. התיחסתי לאפשרות שההשקעה בדיון חשיבות גוזלת משאבים שעדיף להשקיעם בכתיבת ערכים. האחריות לכך מוטלת, לדעתי, על מי שמטיל ספק בחשיבות. בינתיים, בזמן שלא בזבזתי על השתתפות בדיון הזה, כבר העליתי את הערך מריו לוי.  --א 158 - שיחה 16:42, 10 במאי 2011 (IDT)
replies: text: :::::ערך יפה, כל הכבוד.אודי - שיחה 18:18, 10 במאי 2011 (IDT) תודה!--א 158 - שיחה 19:52, 10 במאי 2011 (IDT)
thread_title: חסרת חשיבות אנציקלופדית

message: מקריאת הערך נראה לי שהיא עוברת את סף החשיבות. הפעילות הסביבתית היא החשובה ולאו דווקא הדרגה האקדמית. --Yoavd - שיחה 11:29, 9 במאי 2011 (IDT)
דוקטור רז, היא אשה בעלת עשייה ציבורית חשובה ומרשימה. בת הדור של מבססי החקלאות האורגנית בישראל שירשו את עקרונות התנועה מחלוציה. ללא ספק, היא כבר מותירה את חותמה על שאלות של סביבה באספקטים רחבים - חקלאות ברת קיימא והוגנות כמפתח לחקלאות האורגנית. לטעמי, בראייה היסטורית בעוד שנים אחדות, לא ניתן יהיה להבין את התפתחות התנועות הסביבתיות בישראל ללא ידיעה על פועלה של הדוקטור רז. באופן זה, יש חשיבות רבה לקיום ערך בעניין פועלה של הדוקטור רז.
replies: text: זה המגיב/ה הרביעי פה בדף השיחה שכל תרומותיו/תרומותיה בוויקיפדיה הן שבח והלל לאורנית רז. כפי שברוקולי התבטא, זה לא עוזר להבהרת החשיבות וכדאי לחדול ממסע הפירסום העצמי.אודי - שיחה 15:07, 9 במאי 2011 (IDT)
replies: text: :מצטרף לדברי יואב, ומסכים לדברי אודי... הערך המצבו הנוכחי מלמד, לדעתי, על חשיבות סבירה שניתן להעבירה את הרף. חבל שעל הדרך נאלצות נשמות טובות לחבק את אורנית רז בחיבוק שנראה כחיבוק דב, שרק יוצר ריאקציה ומרחיק את התמיכה. ובפרפרזה לפתגם היהודי: כוונתן טובה, אבל מעשיהן אינם רצויים. גרש - שיחה 16:52, 9 במאי 2011 (IDT)
להרבה מנכ"לים לא מגיע שום ערך באנציקלופדיה וזה בדיוק המקרה גם עם דר' רז.   עִדּוֹ - שיחה 12:37, 10 במאי 2011 (IDT)

text: ההתייחסות אל מושא הערך כמנכ"ל בלבד יש בה ראייה חד-ממדית שעושה לה עוול. מקריאת הערך עולה תמונה של פעילה סביבתית עם סוג של מובילות. גרש - שיחה 15:04, 10 במאי 2011 (IDT)
replies: text: :הוספתי עוד מידע על פעילותה הסביבתית וכן פרסומים שונים של מחקריה. מקריאת הערך במצבו הנוכחי בוודאי אין זה נכון לראות אותה כעוד איזושהי מנכ"לית. ואגב, יצרתי קטגוריה על בוגרי תוכנית פולברייט ישראלים. אז נכון שהוצבה בה תבנית הבהרת חשיבות, אבל מכל מקום רשימת האישים הישראלים המופיעים בה היא ממש מכובדת, משכמה ומעלה. האם יש בה איזושהי אינדיקציה לגבי חשיבות מושא הערך הנוכחי? אינני יודע; אולי לא, אבל אולי כן. גרש - שיחה 18:59, 11 במאי 2011 (IDT)
thread_title:  חשיבות 

message: עד כמה שהצלחתי להבין, זה היה גיליון "100 המשפיעים" (ביניהם גם מבוגרים)ב-2007.--א 158 - שיחה 19:56, 10 במאי 2011 (IDT)
thread_title:  40 הצעירים המבטיחים? 

message: בויקיפדיה יש ערך לכל "סלבריטאי". אני מציע למקהלת הנשמות הטובות להתאפס מעט ולהעניק ערך לפעילה סביבתית שמעשיה אינם בטלים. הארגון לחקלאות אורגנית הוא הגוף הממוסד והחשוב ביותר שעוסק היום, מכוח החוק אגב, בנושאי מזון וחקלאות אורגנית. דמותו של הארגון בשנים האחרונות, הוא מראה פניה של הדר' רז. ולו בשל כך קיימת חשיבות לא מבוטלת לקיום ערך בעניינה.
replies: text: הודעה אישית לאלמוני/ת או האורח/ת השישי/ת שת/ירצה לתמוך בחשיבותו של הערך, בנוסף לחמישה שכבר עשו זאת, בין אם הוא/היא אחד/אחת מן החמישה שכבר פגשנו בשם או כתובת אחר/ת, ובין אם הוא/היא מופיע/ה לראשונה:

text: בבקשה, לא. הסגנון בתרומות האלה מעורר התנגדות, והדיון אינו נשכר מהן. גם דעתם של ויקיפדים התומכים בחשיבות הערך, ואני ביניהם, אינה נוחה מהן. מי שמתנגד לקיומו של הערך, בודאי לא ישתכנע מהן.

text: בבקשה, לא. --א 158 - שיחה 21:22, 10 במאי 2011 (IDT)
replies: text: :להרבה סלברטים יש כאן ערך לגמרי בטעות. אחת מהן היא אורנית רז שעומדת בראש עמותה קטנה ודלת השפעה. אגב, המילה "חנטריש" לא לעניין פה.   עִדּוֹ - שיחה 13:26, 3 ביוני 2011 (IDT)
replies: text: ::נמחקה. קוריצה • לול התרנגולות • אהמ • המורשת העולמית. פשוט עולמית! 13:28, 3 ביוני 2011 (IDT)
thread_title:  ולסלבריטאי מגיע? 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.iff.co.il/men.iff.htm?page=http%3A%2F%2Fwww.iff.co.il%2Fmeida%2Fyediot%2F080213_organi_simhon.htm נמצא כקישור שבור. מומלץ להוסיף https://web.archive.org/web/20160303173633/http://www.iff.co.il/men.iff.htm?page=http%3A%2F%2Fwww.iff.co.il%2Fmeida%2Fyediot%2F080213_organi_simhon.htm לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 21:34, 6 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)